**აბიგაილ პირპონტ ჯონსონი** (ინგლ. Abigail Pierrepont Johnson; დ. 19 დეკემბერი, 1961) — ამერიკელი მილიარდერი ბიზნესვუმენი. 2014 წლიდან ამერიკული საინვესტიციო ფირმის Fidelity Investments-ის (FMR) პრეზიდენტი და გენერალური დირექტორი, და მისი პარტნიორი კომპანია Fidelity International-ის (FIL) ქალი თავმჯდომარე. Fidelity დააფუძნა აბიგაილის ბაბუამ, Edward C. Johnson II-მა. მისი მამა, Edward C. "Ned" Johnson III FMR-ის ემერიტუს-თავმჯდომარეა. 2013 წლის მარტის მდგომარეობით, ჯონსონების ოჯახს ეკუთვნოდა კომპანიის 49%-იანი წილი, თვითონ აბიგაილს კი დაახლოებით 24.5%.

ჯონსონი ერთ-ერთი ყველაზე მდიდარი ქალია მსოფლიოში, მისი ქონება დაახლოებით 16 მილიარდ დოლარს შეადგენს. იგი უმდიდრესი ადამიანია მასაჩუსეტსის შტატში .

ადრეული ცხოვრება და განათლება
-----------------------------

ჯონსონი დადიოდა Buckingham Browne and Nichols-ის კერძო სკოლაში. 1984 წელს მიენიჭა Hobart and William Smith კოლეჯის ხელოვნების ბაკალავრის ხარისხი ხელოვნების ისტორიაში. კონსულტანტად მუშაობის შემდეგ Booz Allen Hamilton-ში, მან დაამთავრა Harvard Business School-ის ბიზნესის ადმინისტრირების პროგრამა.

Fidelity Investments
--------------------

ჰარვარდის ბიზნესის სკოლის დასრულებისთანავე 1988-ში, ჯონსონი შეუერთდა Fidelity Investments-ს — რომელიც მისმა ბაბუამ დააფუძნა 1946 წელს  — როგორც ანალიტიკოსი და პორტფოლიო მენეჯერი. 2001 წელს იგი დააწინაურეს და Fidelity-ის აქტივების მართვის პრეზედენტად დანიშნეს. 2005 წელს საცალო ვაჭრობის, სამუშაო ადგილისა და ინსტიტუციონალურ ბიზნესს ჩაუდგა სათავეში. 2012 წელს პრეზიდენტად დანიშნეს. 2014-ში გენერალური დირექტორის პოსტი დაიკავა, რომელსაც მისი მამა 1977 წლიდან იკავებდა, 2016-ში თავმჯდომარე ქალიც გახდა. 2018 წელს ჯონსონმა Fidelity-ში დანერგა კრიპტოვალუტის ინვესტირება, ინვესტორებისთვის შესაძლებელი გახდა ბიტკოინითა და ეთერიუმით ვაჭრობა.

პოლიტიკა
--------

2016 წელს ჯონსონმა გაიღო შემოწირულობა 2,700 დოლარის ოდენობით რესპუბლიკელი საპრეზიდენტო კანდიდატის ჯებ ბუშისთვის.

ჯილდოები
--------

ჯონსონი ფასიანი ქაღალდების ინდუსტრიისა და ფინანსური ბაზრების ასოციაციის დირექტორთა საბჭოს, და მასაჩუსეტსის ტექნოლოგიის ინსტიტუტის მრჩეველთა საბჭოს წევრია.

ჯონსონი წლებია მოწინავე ადგილს იკავებს „Forbes"-ის სიაში — „მსოფლიოს 100 ყველაზე გავლენიანი ქალი":

| „Forbes" მსოფლიოს 100 ყველაზე გავლენიანი ქალი |
| --- |
| წელი | ადგილი |
| 2020 | 9 |
| 2019 | 7 |
| 2018 | 5 |
| 2017 | 7 |
| 2016 | 16 |
| 2015 | 19 |
| 2014 | 34 |

სქოლიო
------

1. 1 2  Abby Johnson Has Wedding (June 26, 1988). ციტირების თარიღი: February 24, 2011
2. ↑  The World's Billionaires (2010): #48 Abigail Johnson (March 3, 2010). ციტირების თარიღი: February 24, 2011
3. ↑  O'Donnell, Carl (October 13, 2014). „Abigail Johnson Replaces Father Edward As CEO Of Fidelity". *Forbes*. ციტირების თარიღი: December 5, 2014.
4. 1 2 3 4 5  Abigail Johnson. Forbes.
5. ↑  Fidelity Promotes Abigail Johnson To President (May 21, 2001). ციტირების თარიღი: February 24, 2011
6. ↑  This map shows the richest person in every state | Considerable (March 6, 2020). ციტირების თარიღი: January 26, 2021
7. ↑  William Smith Leaders: Abigail P. Johnson '84. ციტირების თარიღი: May 4, 2015
8. ↑  Fidelity: Here Comes Abby. ციტირების თარიღი: 2016-07-24
9. ↑  Abigail Johnson Named CEO of Fidelity Investments en-US. ციტირების თარიღი: 2019-06-18
10. ↑  Fidelity's Abigail Johnson maxes out donations to this presidential candidate.
11. ↑  Greg Ryan.  (Sep 6, 2019) Fidelity's Abby Johnson strikes deal to stay off stand in MIT 401(k) trial. Boston Business Journal. ციტირების თარიღი: 23 თებერვალი, 2021.
12. ↑  Gross, Elana (Dec 8, 2020). „The Billionaires On The World’s 100 Most Powerful Women List 2020". *Forbes*. ციტირების თარიღი: 23 თებერვალი, 2021. შეამოწმეთ თარიღის პარამეტრი `|access-date=`-ში (დახმარება)
13. ↑  „The Most Powerful Women in Finance". *American Banker*. September 28, 2020. ციტირების თარიღი: 23 თებერვალი, 2021. შეამოწმეთ თარიღის პარამეტრი `|access-date=`-ში (დახმარება)
14. ↑  „World's Most Powerful Women". *Forbes* (ინგლისური). ციტირების თარიღი: 2018-03-29.
15. ↑  The World's 100 Most Powerful Women. ციტირების თარიღი: July 20, 2015